Intensifikohet debati politik në Kinë
Disa artikuj në median shtetërore paralajmërojnë kundër një sistemi të mundshëm politik të modelit perëndimor
Media zyrtare në Kinë botoi kohët e fundit disa artikuj ku paralajmërohej kundër ngritjes së një sistemi politik kushtetues të mbështetur tek sistemi politik perëndimor. Analistët thonë se ky është një reagim ndaj kërkesës në rritje të publikut për një sistem politik që e vendos Partinë Komuniste nën rendin ligjor dhe jo mbi të. Korrespondentja e Zërit të Amerikës Natalie Liu njofton nga Uashingtoni: Agjencia shtetërore e lajmeve e Kinës Hsinua, botoi një shkrim më 1 gusht ku thuhej se nëse Kina përfshihet nga trazirat, ajo do të përfundonte në një situatë më tragjike sesa Bashkimi Sovjetik. Artikuj të tjerë, u botuan në faqen e parë të gazetës “People’s Daily”pak ditë më pas, duke paralajmëruar për rreziqet që do të paraqiste një sistem politik i stilit amerikan për Kinën. Në këto artikuj, autori flet për një kushtetutë amerikane kundërthënëse qëpredikon liri dhe demokraci, por që shërben kryesisht për të mbrojtur kapitalistët, në kurriz të njerëzve tëthjeshtë. Ai akuzon se shpërbërja e Bashkimit Sovjetik u shkaktua pjesërisht nga vendimi i disa prej udhëheqësve kryesorë si Boris Yeltsin dhe Mikhail Gorbaçovpër të bërë ndryshime rrënjësore, nën maskën e “demokracisë kushtetuese”. Autorët e këtyrë shkrimeve nuk ishin emra shumë të njohur por analistët thonë se artikujt përfaqësojnë mendimin e të paktën disa udhëheqësve kinezë, ndoshta përfshirë Presidentin Xi Jinping. Hu Ping është redaktor i revistës“Bejing Spring”, një botim që del në Nju Jork dhe i kushtohet diskutimeve për politikën kineze. Zoti Hu paraqet përkufizimin e tij të demokracisë kushtetuese, sistemit politik të kritikuar në artikuj. Arthur Waldron, profesor i historisë dhe marrëdhënieve ndërkombëtare në Universitetin e Pensilvanisë, thotë se artikujt u botuan sepse elementë brenda Kinës po kërkojnë më shumë demokraci. Cheng Li, studiues i çështjeve të Kinës në Institutin Brookings, thotë se debati politik përkon me rishfaqjen e problemeve shoqërore në Kinë, mes shenjave të dobësimit të ekonomisë. Ai thotë se artikujt janë alarmues, edhe nëse nuk janë miratuar personalisht nga zoti Xi. Profesor Waldron thotë se ende nuk është e qartë nëse udhëheqësit e Kinës kanë forcën dhe vizionin që tëçojnë deri në fund transformimin kombëtar të filluar pas vdekjes së kryetarit Mao Ce Dun. Është ende herët të parashikohet se në ç’drejtim do ta çojë zoti Xi vendin. Por ajo qëështë e qartë, është se Partia Komuniste duket e shqetësuar nga debati për të ardhmen e Kinës.